google/wiki40b huggingface dataset:
Inga Marie Knoph

Familie og oppvekst

Inga Marie Knoph av kjøpman Ingebret Knoph og Marlene Aslaksen, og vokste opp i Langesund. Hun kom fra et velstående hjem, og var utdannet sanger.

Ekteskap og samarbeid med Johannes Haarklou

I 1887 giftet hun seg med komponisten og organisten Johannes Haarklou, som hadde en fremstående posisjon i datidens musikkliv i Norge. Inga Marie var etter dette med på en rekke av Johannes’ reiser og turneer som sanger. Hun sang verk av ham, men også arier og romanser av andre komponister.  Hennes mann var også en mye brukt musikkanmelder, og en rekke av musikkanmeldelsene som ble trykket i mannens navn, var reelt skrevet av Inga Marie.
Paret bodde sammen i Oslo - først i Linstows gate i Oslo sentrum, så på Nordstrand, senere i en villa på Grefsen, hvor de ble boende livet ut. De fikk fire barn, Ingeborg, Orlaug, Øistein og Andreas. Ingeborg døde 7 år gammel. Deres yngste sønn, Andreas Haarklou, ble også musiker.
Det siste at hjemmet deres var en samlingsplass for mange, og de hadde blant annet Knut Hamsun boende hos seg. Inga Marie og Johannes var også i omgangskrets med en rekke profilerte personer fra Norges kunst- og kulturliv, blant annet Christian Sinding og Bjørnstjerne Bjørnson.

Ny kogebok for husmødre

Inga Marie Knoph ga i 1902 ut kokeboken “Ny kogebog for husmødre : veiledning for tilberedelse af 439 billige daglige retter samt bagning, syltning m. v.” som ble omtalt som en kokebok til daglig bruk, med billige og velsmakende retter. Boka ble gitt ut i tre opplag og solgte veldig godt. 
Hun var også skribent i bladet “Husmoren” over flere år, hvor hun tok for seg ulike huslige spørsmål. Om dette sa hun i et intervju med Aftenposten i forbindelse med sin 80-årsdag hun "alltid har hevdet at en god huslig utdannelse er den beste lærdom en kvinne kan få".
Mister Moonlight (sang fra 1962)

The Beatles' versjon

The Beatles' coverversjon av «Mr. Moonlight», ble først utgitt 4. desember 1964 på deres fjerde britiske album Beatles For Sale. I USA ble den utgitt 15. desember 1964 på Beatles '65.
Gruppen spilte «Mr. Moonlight» på spillejobber i 1962 og 1963. Dobbeltalbumet Live! at the Star-Club in Hamburg, Germany; 1962 (utgitt 1977) inneholder et opptak fra desember 1962 hvor de spilte i Hamburg. Arrangementet er veldig likt det de skulle ende opp med på Beatles For Sale, med unntak av Lennons åpnings skrik.
Gruppen spilte inn fire tagninger 14. august 1964 i Abbey Road Studios hvorav det fjerde ble utgitt i 1996 på Anthology 1. Tagning 1 som kun besto av åpningsropet til Lennon, ble også med. Lyden på George Harrisons sologitar er veldig forvrengt til 1964 å være.
De spilte inn fire nye tagninger 18. oktober 1964 og denne gang spilte Harrison på en afrikansk tromme i stedet for gitar, mens Paul McCartney spilte orgel.
Midtbygd

Midtbygd, eller Mellombygda, var den minste av de tre bosettingene som ble etablert på sydvestkysten av Grønland da Eirik Raude etablerte norrøne bosettinger i området fra 985. De andre to bosettingene het Vesterbygd og Austerbygd. Midtbygd omtales i noen sammenhenger som en del av Austerbygd.
Midtbygd lå rett nordvest for Austerbygd, og bestod av ca. 20 gårder langs kysten, mot dagens Ivittuut. Denne bygda ble fraflyttet etter Vesterbygd, men før Austerbygd.
På ei øy utenfor Ivittuut er det funnet en gravstein med navnet Ossur Asbjarnarson.
Embassy Row

Embassy Row er det uformelle navnet på et område av Washington, D.C. med et høyt antall av byens ambassader. Washingtons Embassy Row ligger langs Massachusetts Avenue og dens sidegater mellom Thomas Circle og Ward Circle, skjønt det fleste av ambassadene ligger i sektoren mellom Scott Circle og Wisconsin Avenue.
Også Den norske ambassade i Washington ligger i Embassy Row ved Massachusetts Avenue, ved siden av Pavestolens apostoliske nuntiatur og tvers ovenfor adkomstveien til United States Naval Observatory med den amerikanske visepresidentens residens.
Området ble Washingtons fremste ambassadeområde allerede før 1900. Området var allerede preget av sine mange herskapshus der byens sosiale og politiske elite bodde. Segmentet mellom Scott Circle og Sheridan Circle fikk tilnavnet Millionaires' Row.
Den første ambassaden i Embassy Row var den britiske ambassade, rett nedenfor United States Naval Observatory.
Massachusetts Avenue begynte å miste sin eliteglans i 1920-årene, og under depresjonen foralt noen av nabolagene øst for Scott Circle. Mange lokale rikfolk solgte da unna for å flytte til de nye toppområdet for eliten, 6th Street NW. Men mange av de storslagne ambassadene i området ble bygget etter annen verdenskrig; det ble ansett som nasjonal prestisje å ha en staselig ambassade til supermakten USA. De relativt billige store herregårdene i området var ofte svært egnede, og noen land nøyde seg med slike bygg, eventuelt med et påbygg bakenfor.
Puryong

Administrativ inndeling

Fylket er delt inn i en ŭp (småby), tre rodongjagu (arbeiderdistrikt) og fem ri (landsby).
Wolfgang Carl Briegel

Liv og virke

Briegel var sønn av en apoteker. På grunn av sin vakre sangstemme ble han i 1636 opptatt i hovedkoret ved Frauenkirche i Nürnberg. Etter å ha studert fire semestre i Altdorf bei Nürnberg ble han i 1645 organist i Schweinfurt, og skrev allerede nå sine første komposisjoner.
I 1651 utnevnte hertug Ernst «den fromme» av Sachsen-Gotha-Altenburg ham til hoffkantor i Gotha, senere til hoffkapellmester og musikklærer for hertugens barn. Hertugens eldste datter Elisabeth Dorothea av Sachsen-Gotha-Altenburg var Briegels beste elev, og i 1671 utnevnte hun ham som hoffkapellmester i Darmstadt. Han ble i denne posten livet ut, de tre siste årene assistert av Christoph Graupner og Ernst Christian Hesse.
Briegel skrev kirkelige korverk, syngespill og instrumentalsuiter. I Darmstadt skrev han flere sceneverk, men musikken til disse er tapt. Briegels vokalmusikk er klar og uttrykksterk, og den kontrapunktiske kormusikken hans er en direkte forgjenger til Bachs korverk.
Stor oppmerksomhet i Briegels egen tid fikk en samling kantater for kirkeåret, Evangelische Gespräch. Kantatene er varierte i formen: soli, kor og koraler. En annen samling, Evangelischer Blumengarten, består av motetter og meditative koraler. Blant Briegels solosanger kan en samling tonesettinger av Andreas Gryphius' oder nevnes som kanskje den eneste samlingen sanger fra den tyske barokken som er ment som en sangsyklus.
Isabel Ingram

Liv og virke

Isabel Ingram var datter av den amerikanske kongregasjonalistiske misjonær og lege James Henry Ingram (1858–1934) og Myrtle Belle (Prough) Ingram, hans andre kone. Hun ble privatlærer for Wan Rong, Kinas siste keiserinne, og bodde da inne i Den forbudte by. Wan Rong var keiser Pu Yis første kone; de hadde giftet seg mot slutten av desember 1922. 
Isabel Ingram var nettopp uteksaminert fra Wellesley College i Wellesley i Massachusetts i 1922, og var samme år returnert til Kina, og begynte straks med sin undervisning av den blivende keiserinnen. Hun og keiserens privatlærer, skotten Reginald Johnston, var de eneste vestlige til stede ved bryllupet et par dager før jul. Hun gav keiserinnen undervisning i engelsk og i vestlig skikk og bruk. 
Ingram utviklet stor innsikt i kinesisk kunst og kultur, og forfattet "A Scroll of the Eight Views by Chang Lung Chang"og "The Siren Collection of Chinese Sculpture,", begge fra mellom 1927 og 1929.
I 1927 reiste hun fra Kina, og giftet seg senere med oberst William Mayer og bosatte seg i Maryland.
Pepsikyss

Pepsikyss er Ingvar Ambjørnsens debutbok fra 1976. Allerede da han var 19 år hadde forfatteren fått antatt bokmanuset En dragefangers drøm på Solum Forlag, men forlaget trakk senere tilbudet, og Ambjørnsen destruerte manuset. Deretter skrev han Pepsikyss som han selv omtaler som «jævlig dårlig». Han mener at han i boka «svikter sin egen stemme».
Ambjørnsen solgte halvparten av opplaget på gata i Bergen, men dumpet 250 eksemplarer av sin første diktsamling i en container. I dag er den verdt mellom 5000 og 10 000 kroner og er tilnærmet «søkk borte».
Preseterist

Preseterist er en eksamenskandidat som har fått karakteren «prae ceteris» (latin (laudabilis) prae ceteris, «(rosverdig) fremfor de andre»).
Tidligere tilsvarte dette examen artium-karakteren «særdeles tilfredsstillende» som ble tildelt ved minst meget tilfredsstillende i alle fag. Senere er «prae ceteris» benyttet om beste universitetskarakter ved teologisk og historisk-filosofisk embetseksamen. Dette tilsvarer laudabilis cum litteris commendatitiis, «rosverdig med anbefalingsskriv».
Plectroscapus

Utseende

Stenobiini er middelsstore, brunlige trebukker. Antennene er omtrent så lange som kroppen. Dekkvingene har markerte "skuldre" og er jevnt tilsmalnede bakover fra disse. Oversiden er knudrete.

Levevis

Som de fleste andre trebukker borer larvene i ved.

Utbredelse

Arten er kjent fra Kamerun og Nigeria.
Lille Idas blomster

Handling

Lille Ida er lei seg for at hennes vakre blomsterbukett er iferd med å visne. En innlosjert student forsøker å trøste henne. Han forklarer at blomstene kun er trøtte, og at de til natten vil de stå opp igjen og danse! I en drøm hører Ida blomstene fortelle dukken Sofie at de allikevel kommer til å dø, men Ida skal ikke være lei seg: Når blomstene er begravet i jorden, kommer de opp til våren, vakrere og mer tallrike enn tidligere.
Dysenteri

Dysenteri er en akutt diarésykdom som kan forårsakes av bakterier eller amøber. (Infeksjon i tykktarmen forårsaket av en protozo som kalles Entamoeba histolytica refereres ofte til som Amøbe-dysenteri.) Dysenteri spres via forurenset vann og mat, og fra menneske til menneske.
Symptomene er feber, blodig avføring, diaré og magesmerter. Dødeligheten er ofte høy. Det går ikke an å vaksinere mot dysenteri. Selv om antibiotika kurerer sykdommen har flere typer av organismene som forårsaker dysenteri blitt resistente mot antibiotika.
Risikoen for dysenteri øker vesentlig i flyktningsituasjoner, hvor mennesker lever tett på hverandre uten tilgang til rent vann og latriner. Dysenteri kan forebygges på samme måte som kolera.
Salernobukta

Salernobukta er ei bukt på kysten av provinsen Salerno i regionen Campania sørvest i Italia. Bukta en av de større i Det tyrrenske hav. Bukta har navn etter byen Salerno, som ligger der elva Irno renner ut i Salernobukta.
Sorrentohalvøya med ytterpunktet Punta Campanella skiller Salernobukta fra Napolibukta i nord. Halvøya er kjent for sitt gode klima, sitt landskap og for byene langs kysten. Amalfi og Positano er blant byene på Amalfikysten på sørsida av Sorrentohalvøya.
Lutra

Elvas løp

Elva har sine kilder i Hestkjølen lengst øst i Lierne. Herfra renner den i nordvestlig retning gjennom den brede og åpne Luterdalen. Landskapet langs elva er slakt og skogkledt med store myrstrekninger. Elva veksler mellom stilleflytende partier og mindre fosser og stryk, bortsett fra på den siste strekningen ned mot Sandsjøen, hvor elva har et sterkere fall og danner ei markert elvekløft med bratte skråninger på begge sider, enkelte steder med bergskrenter og rasmark. Her ligger også den rundt 20 meter høye Storfossen, som er det eneste større fossefallet i Lutra. På den siste halve kilometeren før munningen flater dalen ut igjen, og elva danner her flere løp, med små øyer og grusøyrer.
Quintus Curtius Rufus

Historisk verdi av verket

Den britiske klassiske forskeren William Woodthorpe Tarn har ribbet Curtius for ære grunnet hans «totale mangel på historisk prinsipp», et syn som John Yardley antyder har sin bakgrunn i hvordan Curtius har diskreditert Aleksander. Mary Renault, forfatter av historiske romaner, har i forordet av sin romanbiografi om Aleksander, Fire from Heaven (1969) diskutert de ulike kildene hun studert i forberedelsen av sitt verk og uttrykte da betydelig irritasjon over Curtius som «hadde tilgang til verdifulle primærkilder, nå tapt», noe som i hennes mening han misforsto og forvirret.
Som en historisk kilde er Curtius historie om Aleksander fortsatt av verdi ettersom den gir mange detaljer som kan overholdes med andre kilder om samme emne, og den er sannsynligvis tett overholdt med andre Aleksander-historikere fra den første generasjonen.
Borgervæpning

Borgervæpning var en forpliktelse byborgerskapet i mange europeiske land hadde til å danne væpnede avdelinger til ordensvern og forsvar av byen. Denne ordningen kan minne om vikingtidens leidangshær.  
I Norge var det alt i middelalderen blitt en plikt for alle våpenføre menn i byen å holde våpen og delta i byens forsvar. Plikten har òg tradisjoner tilbake til vikingtiden, der enhver våpenfør mann som ikke forsvarte bygden sin under angrep ble dømt til døden. Den norske borgervæpning hadde sin glansperiode ved begynnelsen av 1800-tallet. Borgervæpningen ble avskaffet ved lov av 28. mai 1881. I spissen for borgervæpningen stod en såkalt stadshauptmann, under denne stadsmajorer, stadskapteiner og stadsløytnanter. Også byens mannlige innbyggere som ikke var borgere, hadde verneplikt.
Ved kong Christian IVs hærordning av 18. januar 1628 ble det opprettet en såkalt borgerbevæpning. Dette var en tvungen verneplikt, der det ble bestemt at de norske kjøpstedene skulle holde 14 kompanier. hvorav to i Christiania. Disse kompaniene gjorde i sin tidlige periode ordenstjeneste og var også hjelpemannskaper ved brann, og fikk ikke særlige militære oppgaver før fra 1801. Kompaniene ble ledet av en såkalt stadshauptmann (tilsvarende kaptein i hæren) og mange av byens kjente borgere figurerer som stadshauptmenn opp gjennom tiden.
De to Christiania-kompaniene til sammen fikk navnet ”Christiania Borgerlige Infantericorps”. Dette korpset ble altså opprettet så tidlig som i 1628, bare fire år etter at byen ble flyttet fra det gamle Oslos brannruiner under Ekeberg over til Akersnesset og i ly av Akershus festning. Som kjent var det kong Christian IV selv som beordret flyttingen og byen beholdt sitt navn etter ham i 300 år.
Forholdet til Sverige ble stadig forverret mot slutten av unionstiden, og i lov av 28. mai 1881 ble det fastsatt at borgerbevæpningen skulle opphøre. Christiania bystyre frarådet dette. Infanterikorpset hadde sin siste parade og avmønstring 17. juni 1881. Den fant også sted på Stortorvet, og under ledelse av korpsets siste sjef, Stadshauptmand Richard Andvord, ble de to kompanier dimittert.
VM i bandy for kvinner 2008

Bandy-VM 2008 for kvinner ble arrangert i Sverige mellom 13. og 16. februar. Det var det fjerde verdensmesterskapet i bandy for kvinner. Sverige vant finalen over Russland med 5-2 og ble verdesmestere i bandy for fjerde gang. Finland vant bronsefinalen med 5-3 over Norge.
Herøy (Nordland)

Geografi

De største øyene i kommunen er Nord-Herøy, Sør-Herøy, Tenna, Indre Øksningan, Ytre Øksningan, Staulen og Seløy. Disse er knyttet sammen med bruer. I sør ligger Husvær og Brasøy som har ferjeforbindelse med Herøy og Alstahaug. I sørvest ligger Sandvær og i vest Gåsvær. Kommunen er omgitt av hav i alle retninger, men grenser i nordøst mot Dønna, i sørøst mot Alstahaug, i sørvest mot Vega. Kommunen har ferjeforbindelse til Søvik i Alstahaug og bruforbindelse til Dønna.

Kommunikasjon

Herøy består av flere tusen holmer og skjær. Flere av disse er bebodd. Herøy og Dønna som er knyttet sammen med bro har derfor mange muligheter når det gjelder kommunikasjonen til fastlandet. Fergesambandet Søvik-Herøy, med to nye skip fra 2014 er det største sambandet. Det er også mulighet å reise med ferge fra Bjørn til Sandnessjøen. Hurtigbåten er livsnerven for flere av øyene i kommunen som ikke har ferge. Hurtigbåten mellom Sandnessjøen og Vega tar seg av trafikken fra Sandvær, Husvær, Brasøy og Herøy.

Næringsliv

Hovednæringen i kommunen er innen fiskeoppdrett og foredlingsvirksomhet tilknyttet denne. Andre viktige næringer er landbruk, fiskeri, transport, verkstedindustri og tjenesteytende næringer som reiseliv, handel og kommunikasjon. Bedriftene i kommunen omsetter til sammen årlig for over fire milliarder kroner.

Fastlandsforbindelse

Det har gjennom flere år blitt diskutert rundt fremtidig kommunikasjon for Herøy og Dønna. Disse to kommunene er det største samfunnet i Norge uten fastlandsforbindelse. Gjennom flere år har dette blitt diskutert, bro, tunell og fyllinger har flere ganger vært på plakaten. I 2015 ble en KVU presentert av Statens vegvesen, som anbefalte undersjøisk tunell fra Nord-Herøy til Alstahaug. Senere dette året ble det vedtatt av fylkestinget i Nordland å jobbe videre med tunellen. Fylkesrådet ser da for seg å ha dette realisert på et 30-års perspektiv.

Skoler

I dag er det kun en skole igjen, Herøy skole på Sør-Herøy. Skolen har ungdomstrinnet og barnetrinnet fordelt i to bygninger. Sammen med kulturskole, svømmehall, idrettshall og samfunnshus på samme område.

Kultur

Herøy rommer en rik historie, fiske har alltid sysselsatt Herøyfjerdingene, samtidig som handel og gårdsdrift hørte med. Herøy kirke er ei steinkirke fra 1100-tallet som står på øya Sør-Herøy. Denne ble bygd som en hovedkirke for Helgeland, men er i dag den eneste kirka i Herøy sokn. 
Kino og film har også sin plass i Herøys historie, de første bildene ble vist allerede i 1906 på Seløy. Senere har det vært fast kino på Sør-Herøy fra rundt 1945. Bygdekinoen har også reist rundt i kommunen. I dag er det bare sistnevnte som har visning én gang i måneden. 
Herøy bygdesamling er kommunens museum som drives i samarbeid med Helgeland Museum. Museet har en av landets største og varierte samling innen fiskeri og havbruk, samtidig som de "vanlige" jordbruksgjenstandene har fått sin plass.   
Herøydagene arrangeres årlig. Her er det flere konserter, samtidig som kunst, historie og konkurranser har sin plass på programmet. 
Revy er en mangeårig tradisjon i Herøy. Ungdomslagene, skolen eller en egen revyforening kan stå for arrangementene.
Niki Lauda

Ulykken på Nürburgring 1976

Niki Lauda hadde startet sesongen glimrende og ledet mesterskapet overlegent. Lauda var imot at de skulle kjøre på den over 2 mil lange banen Nürburgring i Tyskland. Han mente banen var uforsvarlig å kjøre på. Etter noen runder mistet han kontrollen på sin Ferrari 312 T1Scuderia Ferrari og raste rett inn i autovernet. Bilen tok fyr og han ble påkjørt bakfra av Brett Lunger. Lauda ble sittende fast i det overtente vraket. Han mistet også sin hjelm i sammenstøtet som var en sterk medvirkende årsak til hans brannskader på hodet hans.  En heroisk innsats av førerne Arturo Merzario, Brett Lunger, Guy Edwards og Harald Ertl reddet livet hans. Niki Lauda mistet bevisstheten etter krasjet, men våknet når han ble dratt ut av vraket av Arturo Merzario. Grunnet manglende brannslukning ble han sittende i vraket i bortimot 1000 grader i over ett minutt.
Lauda ble fraktet til et sykehus der han ble behandlet for alvorlige brannskader og inhalasjon av giftige gasser. Under behandlingen falt han i koma. Legene mente at sjansene for at Lauda skulle overleve var minimale. På sykehuset fikk Lauda den siste olje av en katolsk prest. Han våknet imidlertid opp fra koma noen dager etter, og ble senere utskrevet fra sykehuset. Han var delvis bandasjert og hadde stygge brannsår i ansiktet.

Videre karrière

Etter ulykken fikk Lauda råd om å legge opp som Formel 1-fører. Han ledet fortsatt mesterskapet, men James Hunt hadde i Laudas fravær knappet innpå. Lauda ga imidlertid ikke opp, og stilte til start i Italias Grand Prix i Autodromo Nazionale di Monza, seks uker etter ulykken. Han endte på fjerdeplass i et løp som ble vunnet av Ronnie Peterson. I en av Formel 1-historiens mest berømte sluttkamper tapte Niki Lauda mesterskapet til James Hunt da han brøt i årets siste løp, Japan Grand Prix 1976. Niki Lauda brøt løpet etter to runder, på grunn av våt veibane. Det ble diskutert om avgjørelsen var riktig; hans beslutning var antageligvis påvirket av ulykken i Nürburgring. «Mitt liv er viktigere enn en ny tittel», sa Niki Lauda. Året etter, i 1977, tok Lauda tilbake verdensmestertittelen.
I 1979 forlot Lauda Formel 1 og startet et flyselskap, Lauda Air. Han vendte imidlertid tilbake til racing igjen i 1982 etter at selskapet hans fikk økonomiske problemer. Han klarte å vinne sin tredje fører-tittel i 1984 med McLaren, da han lyktes i å vinne over sin teamkollega Alain Prost med et halvt VM-poeng. I 1985 la han igjen opp og vendte tilbake til flyselskapet sitt. Der han ble værende til han ble drevet ut i 1999 etter konflikter i styret. Han ble senere stallsjef for Jaguar Racing fra midten av 2001 til 2002. Sent på året i 2003 startet han et nytt flyselskap, Niki. Lauda var innehaver av en kommersiell pilotlisens og var fra tid til annen kaptein på flyvninger for sitt flyselskap.
Lauda ble for sin innsats valgt inn i International Motorsports Hall of Fame i 1993.
Eirik Aldrin

Bakgrunn

Aldrin studerte idrettsfag ved Bjerke videregående skole fra 1999–2002 og gikk deretter på Norges idrettshøgskole. Han har siden utdannet seg til sykepleier og spesialisert seg som helsesykepleier, er ansatt ved bydel Bjerke og arbeider per 2018 ved Bjerke videregående skole.
Han har vært klubbveileder for Kickboksingsforbundet i forbindelse med Norges Idrettsforbunds klubbutviklingsprosjekt. Aldrin er gift og har et barn.
Suite 16s videografi

Suite 16s videografi består av musikkvideoer.
Redaktør

En redaktør er en person som er leder eller avdelingsleder med ansvar for innhold i et redaksjonelt eller skjønnlitterært verk, en publikasjon eller et annet medium. 
Noen publikasjoner har separate redaktører for printutgave og nettutgave.

Norge

I Norge ligger det endelige ansvaret for et mediums innhold hos ansvarlig redaktør. I straffeloven fra 2005 (trådte i kraft 1. oktober 2015) er det i kapittel 24 som omhandler redaktøransvaret. § 270 forutsetter at et "blad eller tidsskrift" skal ha en redaktør. § 269 definerer redaktør som den som "treffer avgjørelser om innhold" i trykte skrifter og kringkasting.hello
Can Bonomo

Tidlig liv

Bonomo er født i den tyrkiske byen Izmir og er av jødisk herkomst. Han startet sin musikalske karriere ved å spille gitar i en alder av åtte år. Han gikk på den private skolen Izmir MEV Primary School og MEV High School. Da han var 17 år begynte han sin offisielle karriere ved å synge i diverse produksjoner i Istanbul. På samme tid begynte han å studere TV og Kino ved Istanbul Bilgi Universitet. De senere årene har han jobbet i flere av Tyrkias store radioprogrammer. Etter stor suksess gjorde han senere TV-jobber for de internasjonale tv-kanalene MTV og Number One TV.

Eurovision Song Contest 2012

I januar 2012 ble det bestemt at Bonomo skulle representere Tyrkia i Eurovision Song Contest 2012 i Baku og i februar 2012 slapp han ut sangen han skulle fremmføre: "Love Me Back"
Kalø slottsruin

Kalø slottsruin er restene av et kongelig slott, beliggende i Kalø vig ved Djurslands sydkyst, ca. 2 km. fra Rønde og 20 km fra Aarhus i Syddjurs kommune på Jylland. Ruinen og holmen det ligger på inngår som en del av Mols Bjerge nasjonalpark.
Man kjenner slottet fra 1313 da Erik Menved fikk det oppført etter å ha nedkjempet et opprør. 
Den senere kong Gustav Vasa satt som fange på Kalø i 1518–1519 frem til han klarte å flykte. Men utover på 15-1600-tallet mistet borgen sin militære betydning og den ble bolig for lendmannen, frem til 
det meste av anlegget ble revet i siste halvdel av 1600-tallet.
Kalø har vært i statens eie siden 1945. Det er et fredet fortidsminne.
Dvergfluesnapper

Utbredelse (land)

Arten finnes i: Afghanistan, Albania, Algerie, Armenia, Østerrike, Aserbajdsjan, Bahrain, Hviterussland, Belgia, Bosnia-Hercegovina, Bulgaria, Kroatia, Kypros, Tsjekkia, Danmark, Egypt, Finland, De forente arabiske emirater, Frankrike, ,Georgia, Tyskland, Hellas, Ungarn, India, Iran, Irak, Israel, Italia, Jordan, Kasakhstan, Kuwait, Latvia, Libanon, Libya, Litauen, Luxembourg, Nord-Makedonia,Malta, Moldova, Montenegro, Marokko, Nederland, Norge, Oman, Pakistan, Polen, Portugal, Qatar, Romania, Russland, Saudi-Arabia, Serbia, Slovakia, Slovenia, Spania, Storbritannia, Sverige, Sveits,  Tunisia og Tyrkia.